
KYMIJOEN HOIVA RY:N OMAVALVONTASUUNNITELMAN
SEURANTA 1-6/2026

Kymijoen Hoiva ry:n ympärivuorokautisen palveluasumisen omavalvontasuunnitelmat löytyvät
sähköisesti yhdistyksen verkkosivuilta www.kymijoenhoiva.fi. Tässä raportissa
kuvaamme asumispalveluyksiköiden omavalvontasuunnitelmien toteutumista, havaittuja
kehittämistarpeita ja tehtyjä toimenpiteitä ajalla 1.1.-30.6.2026

RISKIEN TUNNISTAMINEN, ARVIOINTI JA HALLINTA:

Valtiovarainministeriö on kesäkuussa 2026 asettanut Kymenlaakson hyvinvointialueen valtion taloudelliseen arviointimenettelyyn. Tämä saattaa osaltaan heijastua myös yhdistykselle suunnattujen asukkaiden määrän vähentymistä. Yhdistys seuraa omaa taloutta säännöllisesti ja tekee hankintoja suunnitelmallisesti. Toiminnan jatkuvuuden suhteen yhtenä kriittisenä pisteenä nähdään heikohko sijoittuminen kilpailutuksissa.

TURVALLISUUS JA LAATU:

Ajantasaistettu lääkehoitosuunnitelma on kuukausia hyväksyttävänä HVA:lla.  Hoitajien lääkeluvat ovat kuitenkin ajan tasalla. 

HENKILÖSTÖN RIITTÄVYYS JA OSAAMINEN:

Hoitajille on kehityskeskusteluiden lomassa tehty osaamiskartoitukset ja tarpeen mukaan tarjottu lisäkoulutuksia. Perehdytykseen ja sen riittävyyteen on kiinnitetty huomiota korostaen myös hoitajien omaa vastuuta sen suhteen. Yksilöillä on velvollisuus noudattaa annettuja ohjeita. Sovituista toimintatavoista on pidettävä kiinni. Kirjaamiseen kiinnitetään todella suurta huomiota. Kantaan siirtyminen on tosiasia.

YHDENVERTAISUUS, OSALLISUUS JA ASUKKAAN ASEMA JA OIKEUDET:

Kiinnitetään enemmän huomiota asukkaiden osallisuuteen ja siihen, miten he haluavat heitä itseään hoidettavan. Myös asukaspalavereja järjestetään. Kiinnitetään huomiota myös sellaiseen toimintaan, jossa hoitaja ei toimi asukaslähtöisesti. Asukaslähtöisyys on kaiken perusta, ohjataan sekä koulutetaan asukaslähtöisyyteen, muistutetaan itsemääräämisoikeudesta sekä valvotaan sen toteutumista, keskustellaan vallankäytöstä hoitajan taholta.

